‫‪Center for the Study of Traumatic Stress‬‬‫המרכז לחקר דחק טראומטי‬‫המחלקה לפסיכיאטריה | האוניברסיטה לרפואה צבאית | ‪CSTS | 4301 Jones Bridge Road, Bethesda, MD 20814-4799 | www.CSTSonline.org‬‬‫מידע לכוחות חירום אודות תגובות רגשיות לגופות‬‫במוות המוני‬‫בעת הגעתכם לאירועי חירום ואסון כחלק‬‫מעבודתכם‪ ,‬אתם עלולים לראות‪ ,‬להריח‬‫ולטפל בגופות של אנשים מכל הגילים‪.‬‬‫העבודה עם גופות ושרידים או בסביבתם‬‫עלולה לעורר תחושות חזקות של רחמים‪,‬‬‫אימה‪ ,‬דחייה‪ ,‬גועל‪ ,‬וכעס על חוסר הצדק‬‫שבטרגדיה‪ .‬ייתכן שתחושו אשמה כי לא‬‫עזרתם מספיק‪ .‬תגובות אלה הן נורמליות וחלק מהיותנו אנושיים‪.‬‬‫ייתכן שתחושו קהות רגשית‪ ,‬ואף תשתמשו בהומור שחור כדי‬‫שהסבל והמוות ייראו פחות נוראים‪ .‬גם אלה הן תגובות נורמליות‪.‬‬‫תגובות או תחושות קשות יכולות להכאיב במיוחד כאשר הקורבן הוא‬‫ילד‪ ,‬או מזכיר לכם מישהו שאתם אוהבים או את עצמכם‪ .‬אפילו אם‬‫עבדתם באזורי אסון בעבר‪ ,‬ייתכן שתגיבו אחרת הפעם מאשר בעבר‪.‬‬‫זכרו‪ ,‬תחושות קשות מעוררות כבוד ומעידות על האנושיות שלכם‪.‬‬‫העבודה עם שרידים עלולה לעורר‬‫תחושות חזקות של רחמים‪ ,‬אימה‪,‬‬‫דחייה‪ ,‬גועל וכעס‪ .‬תגובות אלה‬‫נורמליות‪.‬‬‫לפניכם כמה מהלקחים שהופקו על ידי אנשים שעבדו עם גופות‬‫באזורי אסון‪ .‬אף שאין בעצות אלה כדי להקל על אירוע מזעזע‪ ,‬הן‬‫יעזרו לכם להמשיך בעבודתכם‪ ,‬ולחיות עם החוויות והזיכרונות בלי‬‫להיות רדופים‪:‬‬‫■זכרו את המטרה הגדולה של עבודתכם‪ .‬כשאתם מחלצים גופות‬‫לצורך זיהוי וקבורה מכבדת‪ ,‬אתם מראים שאכפת לכם‪ ,‬נותנים‬‫תקווה ומונעים מחלות מהאנשים שחיים‪ .‬הגורם האחראי עליכם‬‫חייב להיות מודע לכל עבודת חילוץ גופות שאתם מבצעים‪,‬‬‫לתאם עם הרשות המקומית המתאימה ולבקש סיוע במאמץ‬‫חשוב זה‪.‬‬‫■בקשו מידע על דרישות התפקיד ועל ניסיונם של אחרים‪ .‬ייתכן‬‫שקשה להכין את עצמכם מנטלית למה שתראו ותעשו‪.‬‬‫■בזמן שאתם ממלאים את תפקידכם‪ ,‬השתמשו בכפפות מגן‬‫וסרבלים כדי להפחית את הסיכון למחלות‪ ,‬צאו להפסקות‬‫לעתים קרובות‪ ,‬שמרו על היגיינה‪ ,‬הרבו בשתייה והקפידו על‬‫אכילה בריאה‪ .‬נוחו (לא בעמידה) כשאינכם עובדים‪ .‬יש להעמיד‬‫לרשותכם מתקנים למנוחה‪ ,‬רחיצת ידיים ופנים‪ ,‬מקלחות ובגדים‬‫נקיים‪.‬‬‫■חשוב מאוד לדבר עם אחרים בזמן העבודה ומחוץ לעבודה‪ .‬זה‬‫יסייע לכם לא ללכת לאיבוד בתוך המחשבות או הרגשות של‬‫עצמכם‪.‬‬‫■עזרו לאחרים שנקלעו למצוקה על ידי הקשבה‪ .‬אל תפרשו‬‫הבעת רגשות כחולשה‪ .‬הזכירו לאחרים שרגשות עוצמתיים הם‬‫נורמליים ומעוררי כבוד‪.‬‬‫■הומור הוא דרך טובה להפיג מתחים‪.‬‬‫הומור שחור‪ ,‬באופן פרטי ובנסיבות‬‫מוגבלות‪ ,‬יכול לעזור אך קרוב לוודאי‬‫שיהיה פוגעני לחלק מהאנשים‪.‬‬‫הקפידו על כבוד המת‪.‬‬‫■הגבילו את חשיפתכם לגופות ככל‬‫האפשר‪.‬‬‫■הגבילו את החשיפה של אחרים‪ ,‬בעיקר מי שאינם שייכים‬‫לכוחות החירום ואזרחים‪ ,‬על ידי שימוש במחיצות‪ ,‬וילונות‪,‬‬‫כיסויים‪ ,‬שקיות גופות ומחסומים ככל האפשר‪.‬‬‫■מאחר שריחות של בשמים ואפטרשייב המשמשים למיסוך‬‫ריחות עלולים להוות טריגר לזיכרונות בעתיד‪ ,‬ייתכן שעדיף‬‫לנשום דרך הפה מאשר להשתמש בשיטות אלה להסוואת ריחות‬‫לא נעימים‪.‬‬‫■נהגו בחמלה‪ ,‬אך השתדלו לא להתמקד בקורבנות ספציפיים –‬‫במיוחד כאלה שאתם מזדהים איתם‪.‬‬‫■חפצים אישיים שנמצאו בקרבת גופות עשויים להיות בעלי‬‫חשיבות לזיהוי‪ .‬הם עשויים גם להפוך למזכרות חשובות לבני‬‫משפחה או יקירים ששרדו‪.‬‬‫■אל תתמקדו בחפצים אישיים מעבר לנדרש כדי לא להיכנס‬‫לדכדוך‪.‬‬‫■הזכירו לעצמכם שגופות כבר אינם אנשים חיים – רק שרידי‬‫האנשים‪.‬‬‫■מותר להגיד תפילה חרישית‪ ,‬אך הניחו לאנשי דת מקומיים לנהל‬‫טקסי זיכרון או טקסים ציבוריים יותר‪.‬‬‫■נהגו בכבוד כלפי תרבויות מקומיות ואמונות דתיות שעשויות‬‫להיות שונות משלכם‪.‬‬‫■ככל שמאפשר הזמן‪ ,‬כנסו את הצוות שלכם לתמיכה ועידוד‬‫הדדי‪.‬‬‫■תנו תוקף להיבטים הנוראיים בעבודתכם‪ ,‬אך אל תתבוססו‬‫בזיכרונות מפורטים‪ .‬עליכם ליידע את האחראי עליכם אם יש‬‫היבט בעבודתכם שקשה לכם או מלחיץ במיוחד – ייתכן שיש‬‫מקום להחליף תפקיד‪.‬‬‫המשך‬‫■לאחר שסיימתם‪ ,‬אל תחושו אשמים על כך שהרחקתם את‬‫עצמכם מנטלית מהסבל או מהמוות הטרגי של אנשים‪.‬‬‫■שיתוף יקיריכם בתגובותיכם האישיות תעזור במקרים רבים‪ ,‬אך‬‫לעתים קשה לעשות זאת‪.‬‬‫■יש אנשים שמרגישים ששיחות עם יועצים מקצועיים עוזרות‬‫ואילו אחרים לא‪ .‬ההשתתפות צריכה להיות וולונטרית‪ .‬כל‬‫הנחיה קבוצתית צריכה להיעשות עם האנשים שחלקו אותן‬‫חוויות‪.‬‬‫■אם חרדה‪ ,‬דיכאון‪ ,‬קשיי שינה או אי‪-‬שקט נמשכים יותר‬‫משבועיים לאחר שובכם הביתה‪ ,‬עליכם לפנות לפסיכולוג או‬‫רופא לעזרה‪.‬‬‫■חלומות מוזרים או סיוטים‪ ,‬תעוקה נפשית או זיכרונות פולשניים‬‫הן תופעות שכיחות במהלך עבודה מטרידה עם שרידים או זמן‬‫קצר אחריה‪.‬‬‫(‪Information for First Responders on Emotional Reactions to Human Bodies )Hebrew( )11-23‬‬